b'\n_START_ARTICLE_\nKeith Carradine\n_START_SECTION_\nBiografia\n_START_PARAGRAPH_\nVa n\xc3\xa9ixer el 8 d\'agost del 1949 a San Mateo, (Calif\xc3\xb2rnia, Estats Units). \xc3\x89s fill de l\'actor nord-americ\xc3\xa0 John Carradine i mig germ\xc3\xa0 del tamb\xc3\xa9 actor David Carradine, que va ser protagonista de la llegend\xc3\xa0ria s\xc3\xa8rie televisiva Kung Fu i pare de l\'actriu Martha Plimpton (Els Goonies, Raising Hope)._NEWLINE_Els seus treballs m\xc3\xa9s destacats en cinema han estat: Nashville (1975), de Robert Altman (en la qual interpretava la seva can\xc3\xa7\xc3\xb3 "I\'m Easy", premiada amb l\'Oscar); Els duelistes (1977), de Ridley Scott; La petita (1978), de Louis Malle; Els moderns (1988), d\'Alan Rudolph; Heretar\xc3\xa0s la terra (1997), de Jocelyn Moorhouse, entre d\'altres._NEWLINE_Tamb\xc3\xa9 cal destacar el seu treball en el v\xc3\xaddeo musical de la reeixida can\xc3\xa7\xc3\xb3 "Material Girl", de Madonna, com el jove que en comptes de comprar-la amb regals luxosos i diners, la conquesta amb un simple ram de flors i un passeig en camioneta._NEWLINE_Recentment, ha participat en la s\xc3\xa8rie de televisi\xc3\xb3 Dexter, encarnant l\'agent del FBI Frank Lundy que investiga els crims del protagonista, Dexter Morgan. Tamb\xc3\xa9 ha aparegut com a actor convidat en: la quarta temporada de la s\xc3\xa8rie The Big Bang Theory (interpretant el pare de Penny), en la cinquena temporada de la s\xc3\xa8rie Numb3rs, i en la segona temporada de la s\xc3\xa8rie Criminal Minds (Ments Criminals) en els cap\xc3\xadtols 13 i 24, en qu\xc3\xa8 interpreta "Frank", l\'assass\xc3\xad en s\xc3\xa8rie m\xc3\xa9s prol\xc3\xadfic de la hist\xc3\xb2ria. Recentment, va apar\xc3\xa8ixer en la s\xc3\xa8rie Fargo, en qu\xc3\xa8 interpreta al policia retirat Lou Solverson.\n_START_SECTION_\nFilmografia\n_START_PARAGRAPH_\nFilmografia:'